Þriðja myndin um Bridget Jones , Bridget Jones´s Baby , er nú mætt á kvikmyndatjaldið . Breski rithöfundurinn Helen Fielding gaf Bridget fyrst líf í dálkum sínum í blaðinu The Independent 1995 . Dálkarnir hétu Bridget Jones´s Diary eða Dagbók Birgittu Jóns og fjölluðu þeir um hina rúmlega þrítugu Bridget sem var einhleyp og búsett í London , Englandi . Dálkarnir fjölluðu um leit Bridget að ástinni , á sama tíma og hún reyndi að átta sig á hvaða spilum lífið úthlutaði henni og djammaði og datt á trúnó með vinahópnum . Bjútí Foreldrar Bridget voru svo búsettir í sveitasælunni fyrir utan London og heimsótti Bridget þá reglulega . Dálkarnir gerðu jafnframt góðlátlegt grín að konuglanstímaritum eins og Cosmopolitan sem ávallt bjóða upp á reglur um hvernig við konur eigum að vera og hvað við eigum að gera . Dálkarnir voru gefnir út í bók 1996 , Bridget Jones´s Diary og framhaldið kom svo út 1999 Bridget Jones : The Edge of Reason . Báðar bækurnar voru færðar yfir á hvíta tjaldið , sú fyrri 2001 og sú seinni 2004 . Renée Zellweger fór í ömmubrækurnar hennar Bridget og sjarmatröllin Hugh Grant og Colin Firth voru mennirnir í lífi hennar , sá fyrri yfirmaður hennar með brókasótt og sá seinni seinheppni stirðbusalegi lögfræðingurinn , sem á foreldra sem búa í næsta húsi við foreldra Bridget . Fielding gaf síðan þriðju bókina út 2013 , Bridget Jones : Mad About the Boy og gerist hún 14 árum eftir atburði bókarinnar sem kom út 2004 . Nokkurrar gagnrýni gætti þegar hin bandaríska Zellweger fékk hlutverk Bridget sem er eins bresk og þær gerast , en þær gagnrýnisraddir voru fljótlega þaggaðar niður þar sem að hún stóð sig frábærlega í hlutverkinu og talaði með fullkomnum breskum hreim auk þess sem hún uppskar Óskarstilnefningu fyrir . Kvikmyndirnar fylgja bókunum ekki staf fyrir staf og sú nýjasta er þar engin undantekning og fylgir alls ekki þriðju bókinni . Hugh Grant vildi ekki vera með að þessu sinni og sjarmörinn Patrick Dempsey eða Doctor McDreamy eins og allar konur sem horft hafa á Grey´s Anatomy þekkja hann , bætist því í hlutverk vonbiðla Bridget . Í nýjustu myndinni , Bridget Jones baby , stendur sögupersónan í þeim sporum að vera orðin ólétt og í nokkrum bobba . En fleiri en einn kemur til greina sem faðir barnsins . Það má því gera ráð fyrir æsispennandi sögu sem mun án efa kæta alla . Taktu prófið og tékkaðu á því Ertu eldri en 30 ára og single ? Hefur þú farið í „ ömmubrókum “ á djammið af því að þær eru þægilegar og / eða þvottadagur og þú ætlar hvort eð er ekki að draga neitt „ drasl “ með þér heim ? Áttu tvo ketti eða fleiri ? Hefur þig dreymt um og / eða verið skotin í myndarlega yfirmanninum ? Líður þér alltaf eins og þú sért ennþá 13 ára með spangir í fjölskylduboðum ? Hefur þú klárað tveggja lítra ís , ein upp í sófa á náttfötunum ? Lítur þú svo á að hvítvínsflaska ( eða tvær ) geti hæglega flokkast sem máltíð ? Hefur þú fengið þér aðeins of mikið í tána í einhverju vinnupartý og sagt og gert hluti sem þú ættir ekki að hafa gert ? Hefur þú einhverntíma mætt í veislu eða partí og algjörlega misskilið „ dresskódið “ og „ markaðssvæðið “ ? Ert þú ítrekað að skrifa niður eitthvert heiti , sem þú frestar svo fram á næsta ár og stendur aldrei við ? ( byrja í ræktinni , hætta að drekka , hætta að djamma , hætta að reykja , hætta að reyna við vonlausa karlmenn og svo framvegis ) Ef fimm eða fleiri atriði hér að ofan eiga við um þig , þá ertu BRIDGET JONES.Hringdu í stelpurnar þínar , skellið ykkur á Bridget í bíó og svo á trúnó með hvítvínsglas í hendi .